MLDataScientist/Wikipedia-uzbek-2024-05-01 huggingface dataset:
Yokyoku

YOKYOKU – Oʻrta asrlar yapon dramaturgiyasi janrlaridan biri. Yokyoku nazm va nasrning asosiy xususiyatlarini, xalq qoʻshiqlari, qadimgi mifologiya hamda buddizm falsafasini oʻzida mujassamlashtirgan edi. Dastlabki yokyokularda epiklik ustunlik qilgan boʻlsa, mumtoz yokyokular asta-sekin lirik xarakter kasb etdi, ularda she’riy parchalar bilan nasriy parchalar navbatlashib keldi. Yokyokularning mualliflari buddizm monaxlari boʻlib, ular oʻz asarlarida yangi sujetlar yaratmay, koʻproq xalq oʻrtasida yurgan afsona va tarixiy rivoyatlarga, xitoy adabiyotidan oʻtgan jangnomalarga asoslanib asar yaratdilar. Shuning uchun ham aksariyat yokyokularda diniy marosim, urf-odat va mistik motivlar yetakchilik qildi, ularning asosiy qahramonlari esa ilohiy kuchlar, ruhlardan
iboratdir. Yokyokular uslubi koʻtarinki, balandparvoz boʻlib, asar ichidagi nasriy parchalar ham sajlangan shaklda uchraydi. Tuzilishi jihatidan yokyokular kichik epigraf (q)dan boshlanib, oʻz navbatida bir necha koʻrinishlarga boʻlinuvchi ikki yoki uch pardadan tashkil topgan. Oddiy soʻzlashuv yokyokularda ikkinchi oʻrinda turadi va aksariyat asarlar tragediyalardan iborat boʻlib, yetakchi artistlar maxsus nidob kiyib sahnaga chiqishgan. Yapon dramaturgiyasining birinchi janri boʻlmish yokyokularning ajoyib namunalari Kanama Kiyostugu va Seama Motokyolar ijodida uchraydi. XIV-XV asrlarga kelib yokyokular oʻz mashxurligini yoqotib asta-sekin rivojlanishdan toʻxtab qoldi.

Manbalar 
JAHON ADABIYOTI TERMINLARINING QISQACHA IZOHLI LUGʻATI  Toshkent Navroʻz nashtiyoti 2019-yil
Lanspik

Lanspik (aspig,  — „quyilgan“) — pazandachilikda yarim tayyor mahsulot, jele zichligidagi va qaynatib pishirilgan mahsulotlarning taʼmi ega boʻlgan, yopishqoq shaffof va muzlatilgan goʻsht yoki baliq bulyoni. Lanspik sardakli taomlarlarni pishirishda, issiq ovqatlarni xushboʻylashda va boʻlaklangan koʻrinishda yaxna gazaklarni bezashda ishlatiladi.

Anʼanalarga koʻra, lanspik sabzavotlar (sabzi, piyoz, petrushka, selderey), ziravorlar (qalampir, dafna yaprogʻi), tuz, sirka bilan tili va miyasi olib tashlangan buzoq boshi yoki oyoqlarini ochiq idishda quyultirib qaynatilgan bulyondan tayyorlanadi. Lanspikni suyak goʻshti, parranda goʻshti, ovlangan qushlar va baliq qaynatilgan bulyondan ham tayyorlash mumkin, ammo bu holda bulyonni qotirish uchun jelatin ishlatiladi. Shaffoflikka erishish uchun esa turli xil qoʻshimchalar (xom mol goʻshti yoki tovuq filesi, qora ikra, koʻpirtirilgan oqsil) qoʻllaniladi. Lanspik tarkibiga qizdirilgan shakar qoʻshilishi hisobiga tillarang tusga ega boʻladi. Baliqli lanspik uchun baliq qoldiqlari (suyaklar, suzgichlar, teri, jabralari olib tashlangan bosh qismi, koʻzlari va tangachalari) hamda mayda baliqlardan foydalanish mumkin , E. I. Moloxovets yorsh baligʻini tavsiya etgan. Lanspikning sifati aralashma solingan qoshiqni muz ustiga qoʻyish orqali tekshiriladi: u bir necha daqiqa ichida qotishi kerak. Lanspik mahkam yopilgan idish ichida sovuq joyda saqlanadi.

Shuningdek, oʻziga xos qilib kesilgan, sabzavotlar bilan bezatilgan, ayniqsa, banket stolining ajralmas qismi hisoblangan mashhur sardakli taom ham lanspik deb atalishi mumkin. Bunday taom „koʻylak“ deya nomlanadigan maxsus qoliplar yordamida tayyorlanadi. Buning uchun qolip chetlariga qadar lanspik aralashmasi bilan toʻldiriladi va qotishi uchun chetlaridan 1 sm oraliq joy qoldirib muzdek suv ichiga joylashtiriladi. Toʻliq qotib ulgurmagan lanspik qolipdan quyib olinadi, qolipning chetlari koʻkatlar, chiroyli shaklda kesilgan sabzavotlar bilan bezatilgach, qolip qaytadan muzdek suvga solinadi. Shundan keyin goʻshtli yoki baliqli asos chetlaridagi qatlami qotgan qolip ichiga joylashtiriladi va ustidan lanspik bilan quyiladi. Tayyor lanspik bayramona stolga maxsus taglik — pergament qogoʻz bilan qoplangan guruch yoki manna yormasida ustida tortiladi.

Manbalar

Adabiyotlar 

 Poxlyobkin V. V. Lanspik // O kulinarii ot A do Ya: Slovar-spravochnik. — Mn.: Polimya, 1988. — S. 153. — 224 s. — 200 000 ekz. — ISBN 5-345-00218-5.
 Lanspik // Kultura pitaniya. Ensiklopedicheskiy spravochnik / Pod red. I. A. Chaxovskogo. — 3-e izdanie. — Mn.: „Belorusskaya ensiklopediya imeni Petrusya Brovki“, 1993. — S. 180—181. — 540 s. — ISBN 5-85700-122-6.
 
 
 
 
 
 Charles Sinclair. aspic // Dictionary of Food: International Food and Cooking Terms from A to Z. — Second Edition. — London: A & C Black, 2004. — P. 39. — 632 p. — ISBN 978-1-4081-0218-3.

Alifbo boʻyicha taomlar
Eurynome

Yevrinoma, Evrinoma () — qadimgi yunon mifologiyasida okeanida, Okean va Tetisning qizi. Harmoniya maʼbudasining xizmatkori.

Nomning kelib chiqishi 
Evrinoma nomi ikki qismga boʻlingan, bu yerda eury „keng“ degan maʼnoni anglatadi va nome protohind-yevropa ildizli *nem-, „tarqatish, uzalish“ ga mos keladi. Bu ildizdan olingan so‘zlar keng maʼnoga ega. Evrinoma misolida bu ismning ikkita asosiy maʼnosi „sayyor“ yoki „hukmdor“ dir.

Robert Greyvs Evrinomada oy maʼbudasini koʻrgan, u neolit davridagi Yevropaning yunonlargacha boʻlgan ona maʼbudasidan kelib chiqqan. Bu holatda -nome „koʻchmanchi“ degan maʼnoni anglatadi. Koʻchmanchi yaylovlar yoki chorva boqish uchun „taqsimlangan“ yerlarni qidirib yuradi. Agar „hukmdor“ maʼnosidagi -nome haqida gapiradigan boʻlsak, u qonun va adolatni „taqsimlovchi“dir.

Biroq bu holatlar hech birining Evrinomaning ehtimoliy ona maʼbuda sifatidagi maqomiga hech qanday aloqasi yoʻq. Agar Evrinoma yunonlargacha boʻlgan maʼbudaning vorisi boʻlsa, uning nomi yunoncha emas, yunonlargacha ismlardan boʻlishi kerak. Agar ism hind-yevropacha boʻlsa, tilni oʻzgartirish jarayonida yunonchaga evrilgan boʻlishi mumkin. Agar u hind-yevropacha boʻlmasa, unda nom oʻzgarishi natijasi yoki eng yaqin yunoncha omonimning tanlanishi boʻlishi mumkin.

Mifologiya 
Mifologik anʼanaga koʻra, Evrinoma qadimgi okeanidalardan biri edi. Zevsning uchinchi xotini sifatida u xaritlar Yevfrosin, Aglaya va Taliyani tugʻdi (baʼzi versiyalarga koʻra, bular Okeanning qizlari). Bundan tashqari, bir versiyaga koʻra, u Zevsdan Asopni tugʻdi. Fetida bilan birga u Gefestga Olimpdan tashlangandan soʻng enagalik qildi. Xaritlardan biri keyinchalik uning xotini boʻldi.

Okeanida Evrinoma yana bir Evrinoma bilan chambarchas bogʻliq, u Titanlar hukmdori hamda Kronos va Reya hokimiyatni qoʻlga kiritgunga qadar Olimpusda (Ferekid Sirskiyga koʻra) hukmronlik qilgan Ofionning rafiqasidir. U Reya bilan qoʻlma-qoʻl jang qilgan, lekin magʻlubiyatga uchrab, Tartarga tashlangan.

Hurmatlash 
Evrinoma ibodatxonasi Arkadiyadagi Figaliyada, Neda va Limaks daryolarining qoʻshilish yerida joylashgan. Muqaddas joy ochilganda yiliga bir marta koʻrinadigan yogʻoch haykalda u suv parisi timsolida tasvirlangan — tanasining yuqori qismi ayol va pastki qismi baliq. Haykal oltin zanjirlar bilan oʻralgan. Evrinomaning oʻgʻli Asop Sikioniyaning qoʻshni mintaqasi yaqinidagi daryo maʼbudi boʻlgan.

Arkadiyaliklar sigʻinadigan baliq dumli maʼbuda Evrinoma, Ofionning xotini, Tefida, Okeanning xotini, Evrinoma, xaritlarning onasi, Neda daryosi maʼbudasi yoki hatto, Artemidaning timsollaridan biri boʻlishi mumkin.

Bugungi kunda 
1863-yilda kashf etilgan asteroid (79) Evrinoma nomi bilan atalgan.

Adabiyotlar 

 Mifologik lugʻat / Bosh. muh. Meletinskiy Y. M. — M .: Sovet Ensiklopediyasi, 1990-y — 672 b.

Manbalar 

Yunon mifologiyasi
Sovchi

Sovchi (Ayol sovchi) — qizning otasiga kuyov nomidan qizning qoʻlini soʻrab keladigan shaxs yoki koʻpincha oʻz farzandlarini unashtirish toʻgʻrisida bir-biri bilan kelishib oladigan ikki yoshning otasi.

Sovchilar turli mamlakat va madaniyatlarda 
Sovchilar nikohni tashkil qiluvchi shaxslar maʼnosida qadimgi yunonlar (promnestrii) va atseklar orasida boʻlgan. Qadimgi hindilarda esa ikkita sovchi gullar va mevalar bilan qizning ota uyiga tashrif buyurgan.

Rossiyada Inqilobdan oldingi davrda sovchi bitta, Ukrainada esa sovchilar (yoki oqsoqollar) soni har doim ikkita boʻlgan, ular koʻp hollarda oʻzlari bilan non olib yurishgan. Orlov viloyatida galitsk-ruslarning sovchilari va chexlarning oldavachlari kabi kuyov tomonidan ham, kelin tomonidan ham bittadan sovchi boʻlgan.

Rossiyada nikoh marosimlari sovchilar tomonidan uyushtirilgan; Ukrainada yoshlarning oʻzaro munosabatlarida ularning onalariga shunday nom berilgan. Ukrainalik sovchilar — kuyovning ayol qarindoshlari, asosan akalarining xotinlari hisoblangan. Ukrainaning sovchilik marosimlarida vakillar qizning uyiga qoʻllarida tayoq bilan kelishgan, tayoq vakolatning ramziy maʼnosiga ega boʻlgan.

Germaniyada kelinning otasi yoniga ham ikkita sovchi tashrif buyurgan.

Yana qarang 

 Sovchilik
 Yangi turmush qurganlar
 Qarindoshlik

Manbalar 

Oila
Germes oʻgʻli Yevrit

Yevrit () yoki Yerit () — qadimgi yunon mifologiyasidagi personaj.

Germes va Ehionning egizak ukasi Menetiyning qizi boʻlgan Antianiraning (yoki „Orfik Argonavtika“ga koʻra Laofoyning) oʻgʻli. Turli afsonalarga koʻra, u yo Fessaliya Alopesida, yo Frakiya togʻining etagi Pangeonda yashagan.

U egizak akasi bilan birgalikda „Argo“ kemasida „Oltin moʻyna“ uchun Kolxidaga borgan Yason va boshqa qahramonlarga qoʻshilgan. Valeriya Flakka „Argonavtika“siga koʻra, eng jasur argonavtlardan biri.

Kalidon ovining qatnashchisi. Peliyaning dafn marosimi oʻyinlarida kamondan otishda gʻalaba qozongan.

Kizikning oʻlimidan keyingi bellashuv ishtirokchisi. Skiflar va kolxlar jangining ishtirokchisi, eksomatlarni magʻlub etgan.

Manbalar

Adabiyotlar 

 
 
 Pindar. Odi; Fragmenti / Pindar; Vakxilid; izd. podg. M. L. Gasparov.. — M. : Nauka, 1980. — 503 s. — (Literaturnie pamyatniki). — 50 000 ekz.
 

 Zeeliger K.[de]. Erytos // Ausführliches Lexikon der griechischen und römischen Mythologie : [nem.] / Roscher Wilhelm Heinrich. — Leipzig : Druck und Verlag von B. G. Teubner, 1884—1890. — Bd. I. — Kol. 1384—1385.
Yunon mifologiyasi
Kos podshosi Yevripil

Yevripil (Kos podshosi), . Qadimgi yunon mifologiyasi personaji. Poseydon va Astipaleyaning oʻgʻli (boshqalarga koʻra, Poseydon va Korinfdan oʻgʻirlangan Mestraning oʻgʻli; yoki Poseydon va pleyada Kelenoning oʻgʻli). Kos qiroli. Halkiopaning otasi. Gerakl tomonidan oʻldirilgan. Iliadada, allaqachon, Yevripil Koos tilga olingan. Ferekidga koʻra, Gerakl Yevripil oʻgʻillarini oʻldirgan.

Manbalar 

Yunon mifologiyasi
 qadimgi yunon afsonalari qahramonlari
Qovurma somsa

Qovurma somsa (,  ― yangi soʻyilgan hayvonning hali issiq holatdagi ichki aʼzolari) ― Belarus, Litva va Polsha oshxonalarining anʼanaviy taomi. Qovurma somsaning ikkita alohida turi bor, bular undan tayyorlanadigan Belarus-Litva qovurma somsalari va keyinchalik paydo boʻlgan goʻsht bilan toʻldiriladigan draniklarga oʻxshash taom hisoblanadi.

Unli qovurma somsalar (Litva oshxonasida koldūnai deb ataladi) suvga (boshqa bir nazariyaga binoan, piyoz sharbatiga) qorilgan xamirdan odatda tuxum, oʻsimlik moyi, baʼzan osh sodasi qoʻshib tayyorlanadigan kichik yoki oʻrta oʻlchamdagi chuchvara. Uning xamiri yumshoq, choʻziluvchan boʻlishi kerak, bu xamir boʻlaklarini osonlikcha yoyish va yopishtirish uchun ham zarur. Belarusiyada goʻsht qoʻshilgan kartoshkali draniklarni „kolduna“ deb atashadi.

Bu turdagi qovurma somsalar asosiy taom sifatida ham, tvorogli, goʻshtli, baliqli, mevali (gilos, olxoʻri, chernika bilan toʻldirilgan) shirinlik sifatida ham pishirilishi mumkin. Ichiga solingan mahsulot turiga qarab, somsalarni „Polesye“ — qaynatilgan baliq va tuxumli, "Vilyuns " — vetchina va qoʻziqorinli, „Ruscha“ — tvorog yoki qaynatilgan kartoshkali va boshqa turlarga ajratish mumkin.

Kartoshkali qovurma somsalar 
Ichiga goʻsht (choʻchqa goʻshti, mol goʻshti yoki ularning aralashmasi) toʻldirilgan dranikiga oʻxshash taomni ham koldun deb ataladi. Kartoshkali qovurma somsalarning oʻziga xos jihati shundaki, mayda qirgʻichlangan kartoshka ortiqcha suvidan xalos etiladi (siqib chiqariladi), shuning uchun kartoshka massasi zich boʻlib, shaklini yaxshi saqlaydi. Kerakli shaklga keltirilgan somsalar qovuriladi (qovurishdan keyin dimlanishi ham mumkin) va smetana bilan birga dasturxonga tortiladi.

Yana qarang 

 Seppelinlar
 Draniklar

Manbalar

Adabiyotlar 

 Pelmeni i kolduni // Ensiklopedicheskiy slovar Brokgauza i Yefrona : v 86 t. (82 t. i 4 dop.). — SPb., 1898. — T. XXIII.
   
    
 
 Kolduni // Kultura pitaniya. Ensiklopedicheskiy spravochnik / Pod red. I. A. Chaxovskogo. — 3-e izdanie. — Mn.: „Belorusskaya ensiklopediya imeni Petrusya Brovki“, 1993. — S. 128. — 540 s. — ISBN 5-85700-122-6.

SOMSA
Belarus oshxonasi
Euthenia

Evteniya (, , soʻzma-soʻz „farovonlik, moʻl-koʻllik“) — qadimgi yunon mifologiyasida ravnaq va farovonlik maʼbudasi yoki iblisi, uning ziddi Peniahisoblanadi. Uning opa-singillari Yevkleya, Filofrosina va Yefimiya u bilan birga kichik xaritlar hisoblanadi.

Misr va Rim panteoni 
Yevteniya Misr va Rim panteonining qismidir.

Ptolemeylar sulolasi davrida u Nilning xotini edi. Uning Misr tangalarida birinchi koʻrinishi miloddan avvalgi soʻnggi oʻn yillikka toʻgʻri keladi.

Rim tangalarida Yevteniya qadimgi Rim moʻl-koʻllik maʼbudasi Abundantia va qadimgi Rim hosildorlik maʼbudasi Annona bilan qiyoslangan.

Manbalar 

Yunon mifologiyasi
Rim mifologiyasi
Qizilmiyali assorti

Qizilmiyali assorti () — anʼanaviy ingliz, keyinroq fin oshxonasiga tegishli shirinlik, qizilmiya oʻsimligi asosida turli qoʻshimchalar bilan tayyorlangan konfetlar.

Tarixi 
Afsonalarga koʻra, assorti shunday paydo boʻlgan: 1899-yilda Sheffild shahridan yashovchi „Britaniyaning Bassett & Co Ltd“ kompaniyasi sotuvchisi Charli Tompson qoqilib ketadi, u mijozlarga turli shirinliklarni koʻrsatishi kerak boʻlgan va qoqilgan vaqtida namunalar solingan patnisni tushirib yuborgan. Oʻzaro aralashgan turli ranglardagi shirinliklar mijozda yaxshi taassurot qoldirgan, shundan soʻng kompaniya assortini ommaviy ravishda ishlab chiqarishni yoʻlga qoʻygan.

Bugungi kunga kelib, qizilmiyali assorti turli mamlakatlarda bir nechta kompaniyalar tomonidan ishlab chiqariladi, bu turdagi shirinliklarAvstraliya va Skandinaviyada juda mashhur. Masalan, Finlandiyada qizilmiyali assorti ishlab chiqarish Turku shahridagi „Hellas“ kompaniyasi tomonidan 1955-yilda boshlangan. Keyinchalik unga „Malaco“, „Rainbow“ va boshqa kompaniyalar qoʻshilgan. Bugungi kunda qizilmiyali assorti Finlandiyada va Shimoliy Yevropaning koʻplab mamlakatlarida eng koʻp sotiladigan shirinliklardan biri hisoblanadi.

Avstraliyada regbilig boʻyicha „Penrit Panterz“ jamoasiga „Qizilmiyali assorti“ deb laqab berilgan, bu 1990-yillarda jamoa oʻyinchilari kiygan liboslar rangiga ishora qiladi.

Tavsifi 

Assortining oʻziga xos jihati — shirinliklar shakli hisoblanadi. Ularning aksariyati Rossiyaning bir necha qatlamli marmeladini yodga soladi, ammo bu holda qizilmiya qatlamlarining ranglari turfa taʼmli qatlamlar bilan kesishadi. Assorti tarkibiga kiritilgan konfetlarning yana bir turi — oʻrta qismi qizilmiyali va tashqi qatlami mevali „ruletchalardir“.

Qizilmiyaning taʼmi hammaga ham yoqmasligi sababli, ishlab chiqaruvchilar, shu jumladan „Bassett & Co Ltd“ ham vaqti-vaqti bilan assortini qizilmiya qoʻshmasdan tayyorlash boʻyicha tajriba oʻtkazgan. Ushbu mahsulot ham qizilmiya shirinliklariga xos koʻrinish va bir qarashda parodoksal boʻlgan nomini ham saqlab qolgan.

„Bassett“ kompaniyasining timsoli — qizilmiyali konfetlardan jamlangan odamcha — Berti Bassett boʻlib, u Britaniya ommaviy madaniyatining bir qismiga aylangan, xususan, „Doctor Who“ seriali ijodkorlari „Baxt patruli“ epizodida ishtirok etgan qizilmiyali yovuz kimsa — Kendimen obrazini yaratishda shirinlikdan ilhomlanganlar.

Manbalar 

Marmelad
M 52

M 52 (shuningdek, Mesye 52 yoki NGC 7654 nomi bilan maʼlum) Kassiopeya yulduz turkumidagi tarqoq yulduz klasteridir.

Kashf qilinishi 
Klaster 1774-yilda Sharl Messye tomonidan kashf etilgan.

Qiziqarli xususiyatlari 
M 52 Yerdan 3000-5000 yorugʻlik yili uzoqlikda joylashgan.

Kuzatishlar 

M 52 — Somon yoʻlining aylana qutb mintaqasida, Sefey va Kassiopeya yulduz turkumlarining deyarli chegarasida joylashgan juda yorqin va yulduzlarga boy tarqoq klaster. Orqa fonda yulduzlarning koʻpligiga qaramay, uni dala durbini bilan β Kassiopeya va i Sefey yulduzlaridan taxminan teng masofada, toʻq sariq yulduz 4 Cas (5 m) dan janubda bir gradusdan kamroq masofada topish qiyin emas. M 52 joyida durbin yoki kichik teleskopning koʻrish sohasida bir nechta yulduzlar va juda yorqin diffuz manzara porlashi koʻrinadi. Aperturasi 200-250 mm boʻlgan teleskopda klaster yorqinligi juda xilma-xil boʻlgan yuzlab yulduzga aylanadi. Avvalo, klasterning gʻarbiy chekkasidagi yorqin (8,6 m) toʻq sariq yulduz koʻzga tashlanadi. Diqqat bilan oʻrganish shuni koʻrsatadiki, u 44 (janubga), 80 (shimolga) va 130 (shimoli-sharqqa) burchak sekundi masofalarida uchta xira yoʻldoshi (taxminan 11 m) bilan toʻrt barobardir (!). Klaster rasmining skeleti koʻp sonli xira yulduzlar manzarasida yigirmaga yaqin sariq yulduzdan iborat.

M 52 bilan bir xil koʻrish sohasida chuqur fazoning yana ikkita obyektini aniqlash mumkin: janubda siyrak Czernik klasteri 43 15 burchak minutida va janubi-gʻarbda mashhur "Pufakcha" tumanligi 40 burchak minutida joylashgan.

Messye katalogidan osmon qoʻshnilari 

 M 103 — (sharqda) ixcham tarqoq klaster;
 M 31, M 32 va M 110 — (janubi-sharqda) Andromeda tumanligi oʻzining yoʻldoshlari bilan;
 M 39 — (janubi-gʻarbiy, Oqqushda) yorqin tarqoq klaster.

= "Messye marafoni" dagi kuzatishlar ketma-ketligi 
… M 110 → M33 → M 52 → M 103 → M76 …

Manbalar

Havolalar  
 Messier 52, SEDS Messier pages

 Informatsiya na angliyskom i fransuzskom iz originalnogo „Новый общий каталог“
 Informatsiya (angl.) iz Пересмотренный Новый общий каталог
 VizieR (angl.)
 NASA/IPAC Extragalactic Database (angl.)
 Spisok publikatsiy, posvyaщyonnix NGC 7654
 Messier 52, SEDS Messier pages (angl.)
Yulduzlar
Astronomiya
Pages with unreviewed translations
Glavk Minosning oʻgʻli

Glavk () — qadimgi yunon mifologiyasida . Bolaligida Glavk sichqonchani quvgan (Giginning soʻzlariga koʻra u toʻp oʻynagan), soʻng asal solingan bochkaga tushib, vafot etgan. Nihoyat folbin Polid tomonidan topilmaguncha Minos uni behuda qidirdi. Apollon ishora yubordi va Minos orakulning bashoratiga ishora qilib, Poliiddan Glavkni tiriltirishni talab qildi va shu maqsadda uni Glavkning jasadi bilan birga qabrga qamab qoʻydi. Poliid oʻldirilgan ilon boshqa ilon qoʻygan oʻtdan jonlanganini va xuddi shu oʻt yordamida Glavk tirilishini payqadi . Melesagorning yozishicha, uni Asklepiy 
 tiriltirgan. Afsonaning ratsional talqiniga ko‘ra Glavk asal ichib qornini buzgan, doktor Poliid esa uni shifobaxsh o‘t yordamida davolagan, bu haqda u doktor Dragondan bilib olgan .

Yupiterning Yevropa yo‘ldoshidagi uning sharafiga Glavk (Glaukos Linea) deb nomlangan.

Keyin Minos Poliiddan Glavkka fol ochish sanʼatini oʻrgatishini talab qildi. Poliid buni qildi, lekin Kritdan ketishdan oldin u Glavkka ogʻziga tupurishni buyurdi. Glavk itoat qildi va darhol oʻzining bashoratli sovgʻasini yoʻqotdi .
Glavk ulgʻaygach, Kritdan Italiyaga kelgan , Kritliklar esa uni Yapigiya  qidirib topishgan.

Manbalar
Mifologiyada Kalika

Kalika (. Kalikē , Kalikē) — qadimgi yunon mifologiyasining qahramoni, Eol va Enaretaning qizi. Zevsning oʻgʻli Aetliydan Endimionni dunyoga keltirgan. Afsonaning boshqa talqiniga koʻra, u Zevsning sevgilisi boʻlib, undan Aetliy va Germesdan Pelops tugʻilgan.

Manbalar
Klisitira

Klisitira yoki Klisifera () — yunon mifologiyasida Krit qiroli Idomeney va uning rafiqasi Medaning qizi.

Mifologiya 
Afsonaga koʻra, Klisitira Krit qiroli Idomeney oilasida tugʻilgan. Uning uchta akasi bor edi: Idamont, Ifikl, Lik  — va bir asrab olingan — Levk. Levkning haqiqiy otasi Talos edi, u hali bolaligida uni togʻda qoldirgan. Idomeney Levkni olib ketib va uni oʻstirdi, xuddi oʻz oʻgʻlidek gʻamxoʻrlik qildi. Oʻshanda u buni oilasining oʻlimiga olib borayotganini bilmas edi … Vaqt oʻtdi, Levk katta boʻldi, Idomeneyning oʻz farzandlari kabi. Krit qiroli qizi Klisitiraning kelajagi haqida oʻylay boshladi. Uning farovonligini orzu qilib, uni Levkga turmushga berishga qaror qildi.

Idomeneyning asrab olingan oʻgʻli mutlaqo noshukur va shafqatsiz boʻlib chiqdi. Klisitira otasi Troya urushiga ketganida allaqachon unashtirilgan edi. Levk fursatdan unumli foydalanib, qirol yoʻqligida hokimiyatni qoʻlga olishga qaror qildi. Buning uchun u oʻzining butun oʻgay oilasini, Idomeneyning rafiqasi Meda va uning bolalarini, shu jumladan oʻz jufti Klisitirani ham oʻldirdi.

Boshqa bir talqinga koʻra, Levk Idomeney urushga ketgandan soʻng, dastlab uning yoʻqligida hukmronlik qilgan va oʻgay onasi Medaning sevgilisi boʻlgan. Ularning aloqasi haqidagi mish-mishlar tarqala boshladi. Idomeney urushdan qaytishiga qarab, Levk bezovta boʻla boshlagan. Navpliy uni hamma narsani yashirishning yagona yoʻli qirol oilasini yoʻq qilish va hokimiyatni qoʻlga kiritish ekanligiga ishontirdi. Levk shunday qildi ham. U Medani, uning bolalari Ifikl, Likani oʻldirdi va kelini Klisitirani ham ayamadi. U maʼbadga qochib, u yerda himoyalanmoqchi boʻldi, lekin bu unga yordam bermadi.

Manbalar 

Mifologiya
Yunon mifologiya
Xizmatchi Klimena

Klimena () — qadimgi yunon mifologiyasidagi personaj. Gomerda bu "volo-ko'zli" deb ataladigan Yelenaning xizmatkori. Stesixoradagi ("Ilionning o'limi") troyan asirlari orasida tilga olingan qahramon. Delfidagi Polignotning rasmida tasvirlangan.

Uilamovitzning so'zlariga ko'ra, Pirifoyaning singlisi va Ixionning Fissadiya ismli qizi bilan bir xil. Efra bilan birga Dioskuriylar tomonidan asirga olingan va Yelenaga qullikka berilgan, keyin Troyaga olib ketilgan. Troya qulagandan keyin u Akamantaning asiriga aylandi.

Ehtimol, (104) Klimena asteroidi, 1868-yil 13-sentabrda amerikalik astronom J.K. Uotson tomonidan AQShning Detroit rasadxonasida kashf etilgan va qadimgi yunon mifologiyasining 10 qahramonidan biri Klimena sharafiga nomlangan.

Manbalar 

 qadimgi yunon afsonalari qahramonlari
 troyan urushi
Thessaly Afsonalari
Klimena (Miniyning qizi)

Категория:Персонажи по алфавиту
Категория:Мифологические персонажи по алфавиту
Категория:Википедия:Карточки без параметров
Категория:Википедия:Статьи без изображений (тип: персонаж древнегреческой мифологии)
Категория:ПРО:Мифология:Последняя правка: в прошлом году
Klimena (Minyasning qizi, ) qadimgi yunon mifologiyasining qahramoni bo'lib, asosan genealogik funktsiyalarni bajaradi. Uning nasl-nasabining bir nechta variantlari ma'lum.

 Klimena - Iasning xotini , Atalantaning onasi.
 Klimena - Miniyning (yoki Ifiy) qizi, Filakning rafiqasi, Ifiklning onasi, Gelios Faytondan tug'ilgan Klimena okeanida sifatida, shuningdek, Alkimedning onasi va Yasonning buvisi. Yoki u Yasonning onasi, shuning uchun Argonavtlarni miniylar deb ataladi.
 "Qaytish" she'riga ko'ra, Klimena Miniyning qizi, Kefalning xotini va Ifiklning onasi. Delfidagi Polignotning suratida Hadesda Prokridga orqasi bilan tasvirlangan. Odissey uni Hadesda uchratadi.
 Bir qator manbalarda Miniyning qizi okeanida kabi Faetonning onasi sifatida ko'rsatilgan.

Ehtimol, asteroid (104) Klimena, 1868 yil 13-sentabrda amerikalik astronom J.K. Uotson tomonidan AQShning Detroit rasadxonasida kashf etilgan va qadimgi yunon mifologiyasining 10 qahramonidan biri Klimena sharafiga uning nomi bilan atalgan.
Idomena

Idomena () — qadimgi yunon mifologiyasining qahramoni, Amifaonning rafiqasi, Aeolidlar oilasidan. Afsonaning boshqa talqiniga koʻra, u Fesaliyadagi Fera shahrining eponimi boʻlgan Feretning qizi boʻlgan, yaʼni u erining jiyani edi; boshqasiga koʻra, u Argos shohi Abantning qizi edi. Muqobil nasabnoma ham mavjud boʻlib, unda Amifaonning xotini Aglaya deb ataladi. Idomenaning bolalari Biant, Melampodlar folbini, Eoliya (Etoliya qahramoni Kalidonning xotini) va Perimela (Antionning rafiqasi).

Manbalar 

 qadimgi yunon afsonalari qahramonlari
 Messenia Afsonalari